২১ এপ্রিল, ইসরাইল ন্যাশনাল নিউজ : জোস হাটেনকে দেয়া এক সাক্ষাৎকারে যুক্তরাষ্ট্রের প্রতিরক্ষা বিভাগের ইসলাম বিষায়ক উপদেষ্টা ও বর্তমান বিশ্বের অন্যতম প্রধান ইসলামিক পন্ডিত ড. হেরাল্ড রোধে ফিলিস্তিন ও ইসরাইলের বিরুদ্ধে শান্তি প্রক্রিয়া নিয়ে কথা বলেন। তার প্রকাশিতব্য বই ‘মডার্ন ইসলামিক ওয়ারফেয়ার’ এ তিনি ইহুদি, খ্রিস্টান বা অন্য যে কোন ধর্মের মানুষের প্রতি আধুনিক বিশ্বের সন্ত্রাস ও ইসলামের যুদ্ধবিগ্রহ নিয়ে বিস্তারিত তথ্য প্রকাশ করেন। রোধে আরো বলেন, ইয়াসির আরাফাতের মতোই মাহমুদ আব্বাসও কখনোই ইসরাইলের সঙ্গে শান্তি আলোচনা মেনে চলবে না। যেহেতু তিনি (আব্বাস) বলে থাকেন ইসলামের স্থায়ী শান্তির ধারণার মতো আর কিছুই নেই, যখন কোনো এক পক্ষ দুর্বল হয়ে পড়ে এবং পুনরায় শক্তি অর্জন করতে চাইবে, কেবল তখনই অস্থায়ী যুদ্ধ বিরতি হবে। রোধে মনে করেন, দুঃখজনকভাবে ইহুদি রাষ্ট্রের বিরুদ্ধে ইসলামি সন্ত্রাসের বছরগুলো আসলে ইসরাইলকে অধিকতর শক্তিশালী করেছে।